SUID-AFRIKAANSE RADIOLIGA NUUS VIR SONDAG 7 JANUARIE 2017 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deUT uu is se oe se see oe Ge Ge be eene ee se ae ses (JOU NAAM, FOEPSEIN EN 
GTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om 08:15 en 08:30 Sentraal Afrika Tyd onderskeidelik uit op HF sowel 
as op verskeie BHF- en UHF-herhalers. Hierdie uitsendings word deur ZS6JPL 
via Echolink herlei. `n Potgooi is ook beskikbaar op die Liga se web tuiste. 


`n Oudio opname sowel as `n teks weergawe kan van die Liga se webblad, 
www.sarl.org.za, afgelaai word, en jy kan ook daar inteken om nuwe bulletins 
per e-pos te ontvang. 


Ons begin vanoggend die bulletin met nuus van 'n stil sleutel. 


Dit is met leedwese dat ons moet aankondig dat die sleutel van Wessel JR 
Wessels, ZS6AKY, op Saterdag 30 Desember 2017 stil geword het. 


Ons betuig ons opregte meegevoel aan sy familie en vriende. 

POUSE 

In die nuus vandag; 

SDR WERKSWINKEL BY DIE NARS OP 20 JANUARIE 2018 
KOMENDE PEARS MID-SOMER BHF EN UHF KOMPETISIE 

en 

SARL AMATEUR RADIO EREGALLERY NOMINASIES VIR 2018 

Bly ingeskakel vir meer inligting oor hierdie en ander interessante nuusitems. 
NARS OOP VIR BESIGHEID 


Lede word daaraan herinner dat die Nasionale Amateur Radio Sentrum vanaf 
mêre Maandag 8 Januarie vir besigheid oop wees wanneer ons kantoor admin- 
istrateur Kelley Heslop na `n welverdiende vakansie terug is in die kantoor. 


SDR WERKSWINKEL BY DIE NARS OP 20 JANUARIE 2018 


Die SARL en AMSAT SA hou op Saterdag 20 Januarie 2018 nog `n SDR werk- 
swinkel by die Nasionale Amateur Radio Sentrum. Die doel van die werkswinkel 
is om die toepassing van SDR dongles en die verskillende sagteware pakkette 
beskikbaar gestel by vorige werkswinkels te hersien. Anton Janovsky, ZR6AIG, 
sal beskikbaar wees om te help met enige tegniese probleme. 


Daar sal `n bespreking wees van die HF Geraas-moniteringstelsel en die opstel 
van `n bediener om die data te stoor. AMSAT SA sal `n kort aanbieding doen 
oor Kletskous. 


Die koste van die werkswinkel is R50 vir SARL en AMSAT SA lede en R100 
vir nie-lede. Ligte verversings sal bedien word. Vir besonderhede en registrasie 
besoek www.amsatsa.org.za 


2017 MATRIEK UITSLAE 


SARL Nuus is bewus van drie radio amateurs wat die matriek eksamens geslaag 
het en hul skoolloopbaan voltooi het. 


Baie geluk aan Brandon van Wyk, ZS1BX, Lida Roodt, ZR4TJ, en Rourke 
Hooper, ZS6GRDH, met jou prestasies 


Brandon is die seun van Granville, ZS1GVW. 


Lida het 8 onderskeidings behaal en gaan tandheelkunde aan die Universiteit 
van die Wes-Kaap studeer. Sy het `n strek radio amateur agtergrond - 
haar grootouers is Louis, ZS6CAU en Engela. Haar trotse ouers is Michael 
ZSABHFE/ZSGBHF, en Petro, broer Steven, ZR6TJ, en haar oom Johan, 
ZS1JOR. 


Rourke kom ook van `n familie met radio amateurs met oupa Robert, ZSGAEV, 
ouers Richard, ZS6RKE en Marselle en broer Kyle, ZS6KH. 


NUWE AKSIE IN DIE WORKED ALL ZS-TOEKENNINGSPROGRAM 


Twee groot mylpale is onlangs in die Worked All ZS-toekenningsprogram 
verby gesteek. Die Worked All ZS word vir bevestigde kontakte met 100 Suid- 
Afrikaanse roepseine wat die ses roepsein gebiede proporsioneel verteenwoordig 
toegeken. 


Mikhail Malnikov VA9YF het sy aansoek gedurende Oktober ingedien. Sy ser- 
tifikaat is vir Stem onderskryf. Hy is die eerste aansoeker van Asië wat dit op 
Stem regkry. 


Gereelde presteerder Jan Botha ZSAJA N het sy aansoek op Oujaarsdag voorgelê. 
Sy Digitale-toekenning is die eerste ooit. In die lig van die vinnige styging in 
Digitale-aktiwiteit oor die afgelope jaar of twee, is dit waarskynlik die eerste 
van baie! Ervaring sê dat Jan waarskynlik nie by die 100-vlak sal stop nie. 


KOMENDE PEARS MID-SOMER BHF EN UHF KOMPETISIE 


Dit is die enigste somer-BHF/UHF-kompetisie in Suid-Afrika wanneer voort- 
planting via Tropo Verspreiding, Verbetering en Geleiding op hul beste moet 
wees. Aangesien ons nou in die Sporadiese-E-seisoen is, is daar altyd die 
moontlikheid dat `n onverwagte sterk Es-opening op 50 MHz tot 144 MH kan 
plaasvind. Daar is ook baie klein meteore rond om digitale MS-kontakte op 
50, 70 en 144 MHz moontlik te maak. Aangesien daar baie passasiersvliegtuie 
vlieg tydens spits vliegure, kan daar dus ook baie kontakte wees met behulp 
van vliegtuie verspreidings. 


Wees op die uitkyk vir langafstand-oggend en nag kontakte met Tropo Geleiding. 
Sporadiese-E openinge vind gewoonlik tussen 09:00 en 10:00 in die oggend plaas, 


soms in die laat namiddag. Sterk Sporadiese-E-openinge na Namibië, Zimbabwe 
of verder noord verskyn normaalweg omstreeks 12:00 op 50 MHz. Moenie vlieg- 
tuig verspreiding vergeet wat `n paar interessante kontakte langs die vlugbane 
kan bied nie. Die PEARS Nasionale BHF en UHF-kompetisie is geskeduleer vir 
die naweek van 19 tot 21 Januarie 2018 en dit maak dit die moeite werd om 
veldstasies op te rig en 'n piekniek atmosfeer te geniet. [Luister vir verre bakens 
of kyk na die WSJT waterval tydens die kompetisie vir onverwagte openinge. 


Jy luister na `n nuusbulletin van die Suid-Afrikaanse Radioliga. Het jy onlangs 
iemand vertel van amateur radio? 


SARL AMATEUR RADIO EREGALLERY NOMINASIES VIR 2018 


Die SARL Amateur Radio Eregallery eer indiwidue wat `n beduidende bydrae 
tot amateur radio in Suid-Afrika gemaak het. Hulle nagedagtenis word op 
'n bladsy in die SARL-Webwerf verewig. Die bladsy is deur `n skakel op die 
tuisblad bereikbaar. Die eerste twee groepe Eregallery-lede is in 2016 en 2017 
ingelyf. Van 2018 af word 'n maksimum van een lewende en een oorlede lid per 
jaar ingelyf. 


Nominasies sal tot die einde van Februarie aanvaar word. Aanlyn-stemmery 
sal in Maart plaasvind. Kyk gerus na die bestaande profiele op die Eregallery- 
bladsy en nomineer verdienstelike kandidate vir 2018. `n Nominasie-sjabloon is 
op die Eregallery bladsy beskikbaar. Bestaande profiele dien as voorbeelde van 
goeie nominasies. 


DUISENDE AKTIVEER HULLE RUIT VIERKANTE! 


En daar gaan hulle! Nuwejaarsdag 1 Januarie (UTC) was die open- 
ingsdag vir die ARRL Internasionale Ruit Vierkant Jag 2018 (IGC 
www.arrl.org/international-grid-chase-2018). Die IGC begin op `'n hoë 
noot met sowat 6 400 deelnemers van regoor die wêreld wat reeds vanaf 
die oggend van 4 Januarie op die Leier bord verskyn. Punte totale vir die 
Internasionale Ruit Vierkant Jag word slegs vir bevestigde kontakte getoon en 
terwyl die leier bord nie gegrond is op ware tyd data nie, word dit verskeie kere 
per dag opgedateer. Alle kontakte op alle bande behalwe 60 meter is geldig vir 
Ruit Jag-krediet, mits beide stasies hul logboeke oplaai na die Logboek van die 
Wêreld (LoTW) en ooreenstemming kry. 


Die doel van die jaar lange gebeurtenis is om stasies in soveel verskillende 
Maidenhead-ruit vierkante as moontlik te werk en dan jou logstate op te laai 
na LoTW. Elke nuwe ruit vierkant kontak bevestig deur LoTW sal tel tot jou 
maandelikse totaal. Stasies hoef nie ruit vierkante uit te ruil vir `n geldige kon- 
tak nie, hoewel daar verwag word dat baie operateurs dit sal doen. Sommige 
seldsame ruit vierkante sal in aanvraag wees. Wat van joune? Kom op die lug 
en gee jou ruit vierkant uit! As jy kan, gaan uit en aktiveer die skaars ruit 
vierkante. 


Volledige besonderhede van die ARRL Internasionale Ruit Jag 2018 verskyn in 
die Desember 2017-uitgawe van @ST asook Radio ZS. 


GROOT DONASIES MAAK BOUVET 3Y0Z DXPEDISIE 'N WERK- 
LIKHEID; SPAN GRETIG OM TE BEGIN 


Die 3Y0Z Bouvet Eiland DXpedisie-span het aan die einde van Desember 
aangekondig dat “nog `n mylpaal” bereik is in sy strewe om Bouvet Eiland, 
die tweede mees gewilde DXC(C-entiteit (na die Demokratiese Republiek van 
Noord-Korea) in Januarie en Februarie te aktiveer. `n Afhanklikheid van 
Noorweë, is Bouvet `n sub-Antarktiese eiland in die Suid-Atlantiese Oseaan. 
Hierdie groot DXpedisie kan reeds 23 of 24 Januarie aan die gang kom en die 
top span van 20 operateurs hoop om 14 tot 16 dae op Bouvet te spandeer, 
afhangende van weersomstandighede en ander faktore. Bouvet is ongeveer 'n 
dekade gelede geaktiveer. 


Die DXpedisie het gesê dat dit byna $ 500 000 aan DAP sal oorplaas, die 
Chileense maatskappy wat die M/V Betanzos besit en die helikopters wat ver- 
voer sal voorsien. Die enkele uitgawe dui op die buitengewone koste van die 
voorbereiding van 'n DXpedisie soos hierdie. 


Die 3Y0Z-span het gesê dit is op skedule vir `n 13 Januarie vertrek na Bouvet 
Eiland, “die mees afgeleë eiland op Aarde.” Spanlede sal teen 10 Januarie in 
Punta Arenas, Chili bymekaar kom, `n dag-en-'n-half-mariene veiligheids kursus 
bywoon, laaste-minuut voorrade aankoop en dan oor die Drake Gang vlieg na 
Koning George Eiland in die Suid-Shetlands, waar hulle op die onlangs opgek- 
napte Betanzos vir `n ongeveer 10 dae lange reis na Bouvet sal vertrek. 


3Y07 verwag `n voortplanting-gedrewe operasie, met twee hoe kragstasies op 
elke oop band met behulp van wins- en rigting straal antennas. Primêre modusse 
sal gelykgolf, ESB en RTD wees. FT8 sal aangewend word as dit die enigste 
produktiewe modus is. Die Bouvet-span adviseer F'T8-entoesiaste om die 3Y07 
FT8-protokol op die Band Plan-bladsy op hul webwerf te lees. Die webwerf bevat 
volledige inligting oor band planne en frekwensies, voortplantings voorspellings 
en OSL-prosedures. 


Kom ons loer nou na gebeure vir die volgende paar weke: 


More 8 Januarie die NARS open vir besigheid 13 en 14 Januarie Hunting Li- 
ons in die Lug 20 Januarie - SDR-werkswinkel by die NARS 19 tot 21 Januarie 
- die PEARS Nasionale BHF /UHF-kompetisie 23 of 24 Januarie die begin van 
die 3Y07Z Bouvet Eiland DXpedisie 26 Januarie sluitings datum vir artikels vir 
die Februarie Radio ZS 27 Januarie - die Somer @RP kompetisie 30 Januarie - 
sluitingsdatum vir voorstel en opsomming vir AMSAT SA Simposium besprek- 
ingsdokumente 31 Januarie - sluitingsdatum vir nominasies vir die Raad en 
SARL-toekennings en vir mosies vir die algemene jaarvergadering 28 Februarie 
sluitingsdatum vir 2018 SARL Eregallery nominasies 


Om die bulletin mee af te sluit, 'n opsomming van ons hoof berig: 


Die SARL en AMSAT SA hou op Saterdag 20 Januarie 2018 nog `n SDR werk- 
swinkel by die Nasionale Amateur Radio Sentrum. Die doel van die werkswinkel 
is om die toepassing van SDR dongles en die verskillende sagteware pakkette 


beskikbaar gestel by vorige werkswinkels te hersien. Anton Janovsky, ZR6AIG, 
sal beskikbaar wees om te help met enige tegniese probleme. 


Dit bring ons aan die einde van hierdie bulletin. 


Die Suid-Afrikaanse Radioliga se nuus diens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. Luister elke Sondagoggend 
om 10:00 Sentraal Afrika Tyd na “Amateur Radio Today”. Daar is herleiding 
op 7 082 kHz laer syband, 7 205 en 17 660 kHz AM en verskeie herleidings op 
BHF en UHF frekwensies regoor Suid-Afrika. `n Potgooi deur Dick, ZS6RO, is 
ook beskikbaar. `n Heruitsending vind op Maandae om 18:30 Sentraal Afrika 
Tyd op 4 895 kHz plaas. 


Ons ontvang graag jou sein rapporte, kommentaar en voorstelle, stuur `n €- 
pos aan artoday@sarl.org.za. Sentech borg die uitsendings op die nie-amateur 
frekwensies. 


Jy het geluister na `n nuusuitsending van die Suid-Afrikaanse Radioliga, 


saamgestel deur Dennis Green, Z4S4BS, en gelees deur .... uie ies oek ek Hs be Ge Ha Ge Gee Gee Ak RARR ee 


Die Afrikaanse Nuusspan wens jou `n mooi week toe. Totsiens. 


/EX 


